22.

S.29.04 skirsnyje „Išsami analizė pagal laikotarpį – techninių srautų ir techninių atidėjinių palyginimas“ lentelė iš dalies keičiama taip: a) C0010/R0060 eilutė pakeičiama taip: „C0010/R0060 Grynasis pasikeitimas su indeksu ir su investiciniais vienetais susietos veiklos atveju Suma atitinka balanse nurodytą turto, laikomo su indeksu ir investiciniais vienetais susietiems fondams, ir techninių atidėjinių, susijusių su indeksu ir investiciniais vienetais (apskaičiuojamų kaip geriausias įvertis ir rizikos marža arba kaip visuma), grynąjį pasikeitimą.“ b) C0020/R0040 eilutė pakeičiama taip: „C0020/R0040 Tiksliausio įverčio pasikeitimas Tiksliausio įverčio pasikeitimas dėl N metais prognozuotų įplaukų ir išmokų – prieš laikotarpį prisiimta rizika (neatskaičius perdraudimo). Bendra suma pagal visas praneštas draudimo rūšis, apibrėžtas Deleguotojo reglamento (ES) 2015/35 I priede, atitinka S.29.03 formos C0010/R0060–C0010/R0100 ir S.29.03 formos C0020/R0060–C0020/R0100 laukelių sumą.“ c) C0020/R0060 eilutė pakeičiama taip: „C0020/R0060 Grynasis pasikeitimas su indeksu ir su investiciniais vienetais susietos veiklos atveju Žr. nurodymus dėl C0010/R0060.“ d) C0030/R0080 eilutė pakeičiama taip: „C0030/R0080 Pasirašytos įmokos Atitinka pasirašytų įmokų dalį, susijusią su po laikotarpio dengiama rizika, t. y. po laikotarpio uždirbtinas įmokas. Be to, siekiant nustatyti šią įmokų, susijusių su po laikotarpio dengiama rizika, dalį, gali būti naudojamos paskirstymo vertės.“ e) C0030/R0110 eilutės trečio stulpelio („Nurodymai“) tekstas pakeičiamas taip: „Jeigu S.29.03 analizė atliekama draudimo rūšies pagrindu, tiksliausio įverčio pasikeitimas atitinka S.29.03 formos C0050/R0190 ir S.29.03 formos C0060/R0190 laukelių sumą. Suma susijusi su įmokų atidėjinių (arba jų dalies, t. y. susijusių su visais atsižvelgiant į sutarties ribas pripažintais įsipareigojimais vertinimo dieną, kai žala dar nėra įvykusi) pokyčiais, nustatomais taip: — nustatoma įmokų atidėjinių dalis metų (N) pabaigoje, susijusi su apsaugos laikotarpiu, prasidedančiu pabaigus N metus; — nustatoma įmokų atidėjinių dalis metų (N – 1) pabaigoje, susijusi su apsaugos laikotarpiu, prasidedančiu pabaigus N metus (t. y. tuo atveju, kai įmokų atidėjiniai yra susiję su daugiau nei vieno būsimo ataskaitinio laikotarpio įsipareigojimais). Jeigu įmokų atidėjiniai metų (N – 1) pabaigoje apima sumą, kurios atžvilgiu per N metus įvyko žalos, į šią sumą neatsižvelgiama apskaičiuojant tiksliausio įverčio pasikeitimą dėl rizikos, dengiamos po laikotarpio, bet atsižvelgiama apskaičiuojant tiksliausio įverčio pasikeitimą dėl rizikos, dengiamos per laikotarpį, nes šis atidėjinys tapo išmokų atidėjiniais.“; f) C0030/R0130 eilutė pakeičiama taip: „C0030/R0130 Grynasis pasikeitimas su indeksu ir su investiciniais vienetais susietos veiklos atveju Laikoma, kad šis laukelis netaikytinas ne gyvybės draudimo atveju. Žr. nurodymus dėl C0010/R0060.“ g) C0040/R0080 eilutė pakeičiama taip: „C0040/R0080 Pasirašytos įmokos Atitinka pasirašytų įmokų dalį, susijusią su per laikotarpį dengiama rizika, t. y. uždirbtomis įmokomis pagal „Mokumo II“ principus. Be to, siekiant nustatyti šią įmokų, susijusių su po laikotarpio dengiama rizika, dalį, gali būti naudojamos paskirstymo vertės.“ h) C0040/R0110 trečio stulpelio („Nurodymai“) tekstas pakeičiamas taip: „Tiksliausio įverčio pasikeitimo dėl rizikos, dengiamos per laikotarpį, suma. Per laikotarpį dengiama rizika: jeigu S.29.03 analizė atliekama draudimo rūšies pagrindu, tiksliausio įverčio pasikeitimas atitinka S.29.03 formos C0050/R0200 ir S.29.03 formos C0060/R0200 laukelių sumą. Suma susijusi su: a) įmokų atidėjiniais N – 1 metų pabaigoje, kurie N metų pabaigoje dėl per laikotarpį įvykusios žalos tapo išmokų atidėjiniais; b) išmokų atidėjiniais, susijusiais su per laikotarpį įvykusiomis žalomis (kurioms N – 1 metų pabaigoje nebuvo įmokų atidėjinių). Apskaičiuojama gali būti taip: — nustatoma išmokų atidėjinių dalis metų (N) pabaigoje, susijusi su per laikotarpį dengiama rizika; — nustatoma įmokų atidėjinių dalis metų (N – 1) pabaigoje, susijusi su per laikotarpį dengiama rizika. Pasikeitimas apskaičiuojamas remiantis abiem skaičiais.“; i) C0040/R0130 eilutė pakeičiama taip: „C0040/R0130 Grynasis pasikeitimas su indeksu ir su investiciniais vienetais susietos veiklos atveju Laikoma, kad šis laukelis netaikytinas ne gyvybės draudimo atveju. Žr. nurodymus dėl C0010/R0060.“ j) prieš C0050/R0090 eilutę įterpiama ši eilutė: „C0050/R0080 Pasirašytos įmokos Atitinka pasirašytų įmokų dalį, susijusią su prieš laikotarpį dengiama rizika, t. y. uždirbtas įmokas pagal „Mokumo II“ principus (kai įmoka mokama tik po apsaugos laikotarpio). Be to, siekiant nustatyti šią įmokų dalį, gali būti naudojamos paskirstymo vertės.“ k) C0050/R0110 eilutės trečio stulpelio („Nurodymai“) tekstas pakeičiamas taip: „Prieš laikotarpį dengiamos rizikos atveju suma atitinka N metų prognozuotus gaunamus ir netenkamus techninius srautus, susijusius su prieš laikotarpį prisiimta rizika. Jeigu S.29.03 analizė atliekama draudimo rūšies pagrindu, prieš laikotarpį dengiama rizika: šis tiksliausio įverčio pasikeitimas atitinka S.29.03 formos laukelių nuo R0210/C0050–C0060 iki R0250/C0050–C0060 sumą. Apskaičiuojama gali būti taip: — atsižvelgiama į pradžios tiksliausio įverčio dalį, susijusią su prieš laikotarpį dengiama rizika, t. y. pradžios tiksliausią įvertį, neįskaitant įmokų atidėjinių; — išskiriama pinigų srautų suma (gaunami pinigai atėmus netenkamus pinigus), kuri pagal šį pradžios tiksliausią įvertį buvo prognozuota aptariamam laikotarpiui; — ši išskirta pinigų srauto suma pateikiama papildant pradžios tiksliausią įvertį (siekiant neutralizavimo efekto).“; l) C0050/R0130 eilutė pakeičiama taip: „C0050/R0130 Grynasis pasikeitimas su indeksu ir su investiciniais vienetais susietos veiklos atveju Laikoma, kad šis laukelis netaikytinas ne gyvybės draudimo atveju. Žr. nurodymus dėl C0010/R0060.“;